François Bayrou

François Bayrou (sündinud 25. mail 1951) on Prantsusmaa tsentristlik poliitik.

Ta oli Ühenduse Prantsuse Demokraatia Eest kandidaat 2007. aasta presidendivalimistel, kuid ei pääsenud teise vooru jäädes esimeses voorus kolmandaks 18,57% valijate toetusega.

Alates 2. detsembrist 2007 on ta uue tsentristliku erakonna Demokraatlik Liikumine esimees.

Ta on olnud Euroopa Parlamendi liige ja Prantsusmaa haridusminister 1993–1997. 17. maist 2017 kuni 19. juunini 2017 oli ta Prantsusmaa justiitsminister.

Bayrou on kutsunud üles Prantsusmaad boikoteerima 2008. aasta suveolümpiamänge Hiina tegevuse pärast rahvusvahelisel areenil.

Välislingid 

François Bayrou kampaanialeht

Prantsusmaa poliitikud
Prantsusmaalt valitud Euroopa Parlamendi liikmed
Sündinud 1951